ที่ นศ 86502/ว.64 ที่ทำการองค์การบริหารส่วนตำบลป่าระกำ



อ.ปากพนัง จังหวัดนครศรีธรรมราช 80140

14 พฤศจิกายน 2560

เรื่อง การสำรวจแบบแสดงรายการที่ดินเพื่อชำระภาษีบำรุงท้องที่ ปี 2561-2564

เรียน กำนันตำบลป่าระกำ/ผู้ใหญ่บ้านตำบลป่าระกำ

สิ่งทีส่งมาด้วย ประกาศองค์การบริหารส่วนตำบลป่าระกำ เรื่อง ให้เจ้าของที่ดินยื่นแบบ

แสดงรายการที่ดินเพื่อเสียภาษีบำรุงท้องที่ จำนวน 1 ฉบับ

ด้วยขณะนี้ใกล้ถึงเวลาที่ราษฎรผู้มีกรรมสิทธิ์ถือครองที่ดินในเขตตำบลป่าระกำ จะต้องยื่นแบบแสดงรายการที่ดินเพื่อชำระภาษีบำรุงท้องที่ ประจำปี 2561 ถึงปี 2564

ดังนั้น จึงใคร่ขอให้ท่านช่วยประชาสัมพันธ์ให้ราษฎรในหมู่บ้านของท่านมายื่นแสดงกรรมสิทธิ์ดังกล่าวตามประกาศองค์การบริหารส่วนตำบลป่าระกำ เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่โดยนำเอกสาร/หลักฐานตามประกาศมาด้วยเพื่อยื่นแบบแสดงรายการที่ดิน (ภบ.ท. 5) ต่อเจ้าพนักงานประเมิน ณ. กองคลัง องค์การบริหารส่วนตำบลป่าระกำ **ตั้งแต่บัดนี้เป็นต้นไปถึงวันที่ 31 มกราคม 2561** อนึ่งหากเจ้าของที่ดินรายใดไม่ยอมแจ้งจำนวนเนื้อที่ดินหรือแจ้งจำนวนเนื้อที่ดินขาดจากจำนวนที่เป็นจริง หรือไม่ให้ความร่วมมือแก่เจ้าพนักงาน มีบทกำหนดโทษ

จึงเรียนมาเพื่อโปรดทราบและประชาสัมพันธ์ให้ทราบโดยทั่วกัน

ขอแสดงความนับถือ

นายสุวิทย์ เล็กพูล

( นายสุวิทย์ เล็กพูล )

นายกองค์การบริหารส่วนตำบลป่าระกำ

ส่วนการคลัง

โทร. 0-7534-8308